STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.62 | 2021.gada 19.augustā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārsĀrlietus ministrijas valsts sekretārs | −− | J.GarisonsA.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāvis | − | I.Eglītis |
| Ekonomikas ministrijas pārstāve | − | A.Rozentālberga |
| Ekonomikas ministrijas pārstāve | − | J.Reinsone |
| Ekonomikas ministrijas pārstāveEkonomikas ministrijas pārstāveEkonomikas ministrijas pārstāveEkonomikas ministrijas pārstāveFinanšu ministrijas valsts sekretāre | −−−−− | A.ZīmeleA.GavrilovaL.StauvereA.StrodeB.Bāne |
| Finanšu ministrijas pārstāve | − | T.Trubača |
| Iekšlietu ministrijas pārstāvis | − | J.Bekmanis |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāve | − | S.Šmīdlere |
| Izglītības un zinātnes ministrijas pārstāvis | − | R.Kārkliņš |
| Kultūras ministrijas pārstāvis | − | U.Zariņš |
| Labklājības ministrijas valsts sekretārs | − | I.Alliks |
| Tieslietu ministrijas valsts sekretārs | − | R.Kronbergs |
| Tieslietu ministrijas pārstāve | − | O.Zeile |
| Tieslietu ministrijas pārstāve | − | I.Brīnuma |
| Veselības ministrijas pārstāvis | − | B.Kņigins |
| Veselības ministrijas pārstāvis | − | K.Bērziņš |
| Vides aizsardzības un reģionālās attīstības ministrijas pārstāvis | − | M.Laurs |
| Zemkopības ministrijas valsts sekretāre | − | D.Lucaua |
| Ministru prezidenta padomniece | − | A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve | − | E.Diure |
| Valsts kancelejas pārstāvis | − | R.Grāvītis |
| Krīzes vadības padomes sekretariāta vadītāja p.i. | − | K.Druvaskalns |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāveLatvijas Pašvaldību savienības pārstāvis | − | I.DundureA.Salmiņš |
| Valsts policijas pārstāvisVUGD pārstāvis | −− | A.ZellisM.Baltmanis |
| Valsts robežsardzes pārstāvis | − | A.Rogozins |
| Latvijas Darba devēju konfederācijas priekšsēdētājaLatvijas tirgotāju asociācijas priekšsēdētājs | −− | L.MeņģelsoneH.Danusevičs |
| Latvijas Tirdzniecības un rūpniecības kameras pārstāveLatvijas Brīvo arodbiedrību savienības priekšsēdētājsLatvijas Izglītības un zinātnes darbinieku arodbiedrības priekšsēdētājaLatvijas Kongresa biroja, Latvijas pasākumu norišu vietu asociācijas pārstāvis | −−−− | K.ZariņaE.BaldzēnsI.VanagaJ.Zvirbulis |
| SIA “A.M.L.” pārstāvisStarptautisko izstāžu rīkotājsabiedrības BT1 pārstāve | −− | G.LūsisI.Stebera  |
|  |  |  |
| **Protokolē** |  |  |
| Valsts kancelejas pārstāve | − | L.Peinberga |
|  |  |  |
| Sēdi sāk plkst. 13.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Valsts ugunsdzēsības un glābšanas dienesta pārstāvja sniegto informāciju par mutes un deguna aizsegu uzkrājumiem un to, ka tie pašvaldībām nav pietiekami klātienes izglītības procesa nodrošināšanai. Izglītības un zinātnes ministrijai sadarbībā ar Latvijas Pašvaldību savienību precizēt neizmantoto mutes un deguna aizsegu skaitu izglītības iestādēs, sagatavot detalizētu informāciju par katrai izglītības iestādei sadalāmo (bērniem/pieaugušajiem paredzēto) noliktavās esošo mutes un deguna aizsegu uzkrājumu un sadarbībā ar iesaistītajām institūcijām nepieciešamības gadījumā precizēt loģistikas jautājumus. Veselības ministrijai precizēt jautājumu par šo sadalāmo mutes un deguna aizsegu vairākkārtējas lietojamības nosacījumiem. Mutes un deguna aizsegu piegādē izglītības iestādēm ņemt vērā, ka pirmām kārtām ar tiem ir nodrošināmi bērni. Izglītības un zinātnes ministrijai informēt par aktuālo situāciju mutes un deguna aizsegu nodrošināšanā izglītības iestādēm Starpinstitūciju sadarbības koordinācijas darba grupas 2021. gada 23. augusta sēdē.
2. Ņemot vērā, ka Aizsardzības ministrijai būs jāorganizē jauna procedūra vairākkārtēji izmantojamu mutes un deguna aizsegu iegādei, Izglītības un zinātnes ministrijai sadarbībā ar Latvijas Pašvaldību savienību un Veselības ministriju sagatavot iesniegšanai izskatīšanai Ministru kabinetā informatīvo ziņojumu par mutes un deguna aizsegu iegādi. Informatīvajā ziņojumā iekļaut priekšlikumus par to darbinieku grupām (papildu pedagoģiskajiem darbiniekiem), kurām ir saskare ar bērniem un būtu nepieciešama mutes un deguna aizsegu iegāde, un par šo individuālo aizsarglīdzekļu skaitu atbilstoši tam, cik plašas darbinieku grupas tiks aptvertas, un specifikāciju (bērniem un pieaugušajiem paredzēto mutes un deguna aizsegu skaita sadalījums, kvalitātes prasības u.c.).
3. Pieņemt zināšanai Ekonomikas ministrijas iesniegtos priekšlikumus drošības protokoliem atkarībā no Covid-19 saslimstības rādītājiem. Konceptuāli atbalstīt Ekonomikas ministrijas sagatavotos grozījumus Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360) attiecībā uz “zaļo” drošības režīmu, kā arī “dzelteno” drošības režīmu (ar 15m2 platību vienam apmeklētājam) tirdzniecības vietas apmeklētājam, kā arī tirdzniecības izstādes apmeklētājam, bet par platību vienam apmeklētājam “sarkanajā” drošības režīmā diskusija ir turpināma. Ekonomikas ministrijai sadarbībā ar nozares pārstāvjiem apzināt potenciālo apmeklētāju sociāli ekonomisko profilu, kopīgi ar Veselības ministriju un ekspertiem izvērtēt to un iesniegt jautājumu izskatīt Starpinstitūciju sadarbības koordinācijas darba grupas sēdē. Ekonomikas ministrijai atbalstītos grozījumus noteikumos Nr. 360 sagatavot iesniegšanai izskatīšanai Ministru kabineta 2021. gada 24. augusta sēdē.
4. Ekonomikas ministrijas iesniegto priekšlikumu par semināru/apmācību organizēšanu deviņu stundu norises garumā izskatīt Starpinstitūciju sadarbības koordinācijas darba grupas sēdē pēc mēneša.
5. Ekonomikas ministrija sadarbībā ar nozares pārstāvjiem izzināt, kā Lietuvā tiek plaši ieviests “dzeltenais” drošības režīms un nodrošināta tā ievērošanas kontrole.
6. Pieņemt zināšanai Ekonomikas ministrijas sniegto prezentāciju par Tautsaimniecības padomē izskatītajiem uzņēmēju priekšlikumiem vakcinācijas pret Covid-19 veicināšanai. Ministrijām un citām institūcijām izskatīt apkopotos priekšlikumus (Tieslietu ministrijai jo īpaši tos izvērtēt no iespējamas diskriminācijas aspekta un Labklājības ministrijai sadarbībā ar Veselības ministriju sagatavot un iesniegt Finanšu ministrijai provizoriskus aprēķinus par tiem priekšlikumiem, kuru īstenošanai nepieciešams valsts finansējums), formulēt viedokli par tiem un jautājumu turpināt izskatīt Starpinstitūciju sadarbības koordinācijas darba grupas 2021. gada 26. augusta sēdē.
7. Pieņemt zināšanai Valsts kancelejas direktora skaidrojumu par Ministru prezidenta 2021. gada 11. augusta rezolūcijas Nr. 2021-1.1.1./43 “Ņemot vērā nepieciešamību veicināt pakalpojumu sniegšanas epidemioloģisko drošību, lūdzu sagatavot un izskatīšanai Starpinstitūciju darbības koordinācijas grupā iesniegt priekšlikumus Covid-19 epidemioloģiskās drošības prasību un Covid-19 sadarbspējīgo sertifikātu plašākai pārbaužu nodrošināšanai pakalpojumu sniegšanas vietās, tai skaitā nosakot pakalpojuma sniedzēja un kontrolējošo institūciju atbildību jūsu nozarēs.” saturu, kas attiecas uz priekšlikumiem “dzeltenā’’ un “zaļā” drošības režīmā sniedzamo pakalpojumu loka paplašināšanai. Ministru prezidenta rezolūcijas izpildes aspektus pārrunāt ar ekspertiem un jautājumu izskatīt Starpinstitūciju sadarbības koordinācijas darba grupas 2021. gada 26. augusta sēdē.
8. Veselības ministrijai apkopot īsu informāciju par kārtību, kādā lielajās daudzprofilu slimnīcās atbilstoši to drošības protokoliem tiek organizēta apmeklētāju ierašanās pie pacientiem, un iesniegt to Starpinstitūciju sadarbības koordinācijas darba grupas sēdē.
9. Pieņemt zināšanai Izglītības un zinātnes ministrijas sniegto informāciju, ka bērni Covid-19 testus var nodot tikai skolā, bet gadījumā, ja skolu apmeklē pēc pārtraukuma un citā dienā, kad skolā nenotiek testu centralizēta nodošana, - savas skolas kontaktlaboratorijā. Izglītības un zinātnes ministrijai noteikt kontaktpersonu, ar kuru izglītības iestāžu pārstāvji var operatīvi sazināties neskaidrību gadījumos.
10. Atbalstīt Izglītības un zinātnes ministrijas sistēmiski un pēc būtības veikto normu interpretāciju 2021. gada 17. augusta sēdē pieņemtajiem Kultūras ministrijas iesniegtajiem grozījumiem noteikumos Nr. 360 (jaunais 38.31 4.punkts), ka bērnu (līdz 12 gadiem netestēti, bet no 12 gadiem testēti) tiesības kopā ar vakcinētiem vecākiem apmeklēt publiskus pasākumus atsevišķā sektorā dod šādas tiesības apmeklēt arī sporta pasākumus iekštelpās, ievērojot visas noteiktās prasības (attiecīgie testi, sēdvietu izvietojums, mutes un deguna aizsegu lietošanas nosacījumi, atsevišķs sektors, atsevišķas dažādu apmeklētāju plūsmas).

Sēdi slēdz plkst. 16.40

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu